open-index/open-wikipedia-markdown huggingface dataset:
Krasnoyarsk (skuespill)

***Krasnoyarsk*** er et monologdrevet skuespill av Johan Harstad som også inneholder tolv rene kortprosatekster. Det ble første gang vist som eksamensforestilling på Det Norske Teater i desember 2008 under tittelen *Krasnoyarsk: Dagdraumnasjonen*. Medvirkende var Frank Kjosås («Kreuzberg»), Ragnhild Hilt («Antropologen»), Unn Vibeke Hol («Den Andre Antropologen»), Caisa Strømmen Røstad («Midorimatic»), The Younger Brother Boys (Band), Koreografien var ved Ingri Fiksdal, scenografi og produsent ved Monica Nestvold, mens Miriam Prestøy Lie hadde regien.

Skuespillets offisielle urpremiere fant sted på Café Teatret i København den 23. januar 2010 under tittelen *Krasnoyarsk: I begyndelsen var historien ...* Medvirkende der var Tammi Øst («Kreuzberg»), Olaf Johannesen («Antropologen», Martin Greis («Den Andre antropologen»). Scenografi var ved Rikke Juellund, og regien var ved Line Poulsen. Dansk oversettelse ble gjort av Das Beckwerk.

*Krasnoyarsk* kjennetegnes ved å være et av Harstads mer eksperimentelle arbeider. Det er gitt stor frihet til ensembler som ønske å produsere en forestilling av det. I forordet til den trykte utgaven av teksten, slik det foreligger i boken *[[Bsider]]*, skriver Harstad: 

## Handling
En antropolog utstyrt med  telt, GPS og radiomarkør tråler områdene mellom Russland og Kina på jakt etter liv i kjølvannet av en verdensomspennende katastrofe som har tilintetgjort alle kontinentalplatene med unntak av Eurasia. Underveis møter han en annen person, en kvinne i besittelse av en samling rapporter fra et lite antall av verdens tidligere innbyggere, tilsynelatende nedtegnet like før verdens undergang. Samtidig er en av de øvrige forskerne fra overlevelsesbasen på Krasnoyarsk sendt ut for å finne denne antropologen som plutselig har sluttet å sende rapporter tilbake til dem.
Torje

**Torje** er et norsk mannsnavn, en dialektform av *[[Torgeir]]*, som har opprinnelse i det norrøne gudenavnet Þórr (Tor) og *geirr*, «spyd».

Torje er også et rumensk etternavn.

## Utbredelse
*Torje* er lite brukt utenfor Norge. I Norge er navnet nokså sjeldent og mest vanlig i Agder og Rogaland.

|}

## Kjente personer med navnet
Personene i listene er ordnet kronologisk etter fødselsår.
* Torje Fanebust Ås (f. 1977), norsk bassist
* Torje Hommekland (f. 1979), norsk skog- og utmarkskandidat 
* Torje Sunde (f. 1979), norsk dommerfullmektig
* Torje Sæbø (f. 1980), norsk bildekunstner
* Torje Klevmo (f. 1987), norsk friidrettsutøver
* Torje Eike, norsk fysioterapeut som jobber for bl a Geri Halliwell og Mick Jagger

### Torje som etternavn
* Gabriel Torje (f. 1989), rumensk fotballspiller

## Referanser


## Eksterne lenker
*
Hatlestad i Viksdalen

**Hatlestad** er navnet på gårdsnummer 45 i Gaular kommune, Sogn og Fjordane. Gården ligger brattlendt til på nordsiden av Viksdalsvatnet, Fv 421 fra Vikja til Roska passerer over gården. En liten del av gården grenser mot Viksdalsvatnet, nabogårder er Hage og Nes.

Gården er inndelt i følgende bruk:
* Bruk 1
* Bruk 2, delt fra bruk 1 i 1849
* Bruk 3
* Bruk 5, delt fra bruk 1 i 1991
Det har også eksistert husmannsplasser under Hatlestad; *Korngjerdet* og *Blombakken*.

## Historisk
Gården finnes nevnt i skatteliste fra 1603, siden den ble tatt i bruk såpass tidlig er det sannsynlig at gården har hatt bosetning i mellomalderen, den har så etter svartedauden hatt en ødetid på ca. 250 år.

Endingen på gårdsnavnet (*-stad*) forteller at gården har eksistert i vikingtiden.

## Annet
I Viksdalsdialekten blir gården kalt for *Halstad*.

## Litteratur
* Timberlid, Jan Anders, *Bygdebok for Gaular Band IV, Gardar og folk. Viksdalen Sokn (s.582-595)*, Oslo 1998. ISBN 82-994538-2-8
Allround-VM på skøyter 1914, menn

**Allround-VM på skøyter 1914, menn** ble arrangert på Frogner stadion i Frogner, Kristiania, Norge den 14. og 15. februar 1914.

Oscar Mathisen fra Norge ble verdensmester. 

## Sammenlagt

## Referanser




## Eksterne lenker
* 
*  
*  Resultater på www.ISU.html.infostradasports.com sine nettsider. (angir feil datoer det skal være 14. og 15. februar 1914)
*  Sammenlagt-medaljer og Resultater på The-Sports.org (ikke komplett, mangler fem løpere som ikke gikk siste distanse)
* 
* Omtale i Oscar Mathisen-dagboka for 14. februar : ''Tilbake i Kristiania'' og 15. februar 1914 : ''Nr. 5'', skrevet av Lars Finsen, på Ortygia.no
Brødmannens memoarer del 1: Akapulco

***Brødmannens memoarer del 1: Akapulco*** er et monodrama/visuelt hørespill av Johan Harstad. Teksten består av 11 dagboksnotater på engelsk, ført i pennen av en person kalt Brødmannen (Barker). Resten av teksten utgjøres av dagbokslignende fragmenter fremsagt av en navnløs karakter som åpenbart har kjennskap til Brødmannens notater. Stykket preges av absurde elementer, og kan også sies å være i slekt med tekster av Kafka. 

## Trilogien ''Brødmannens memoarer''
*Akapulco* er første del i en trilogi. De to andre delene er Brødmannens memoarer del 2: Ellis Iland og Brødmannens memoarer del 3: Matterhorn. 

En prøveforestilling ble vist på Atelier Nord i Oslo i august 2007, med følgende medvirkende: skuespiller/resitatør/ 3. bemeler: Håkon M. Vassvik; video/lyd/2. bemeler: Bjørn Erik Haugen; lys/1. bemeler: Johan Harstad.

Hele trilogien hadde premiere på Black Box Teater i Oslo 12. april 2011. 

Trilogien ble nominert til Ibsenprisen i 2012, etter at juryen hadde vurdert 53 innkomne manus til produksjoner som hadde hatt urpremiere i 2011. Om Harstads verk skrev juryen:««Brødmannens memoarer» av Johan Harstad er et bredt anlagt verk i tre deler som i skjær lengde kunne virke tyngende, men som griper oss i all sin underholdende gru. Gjennom lange og korte monologer og dialoger fortalt i tilbakeskuende dagbokform, brettes ut en mystisk, tidvis ubehagelig, heslig og myldrende historie som spenner vidt i tid, sted og rom: Acapulco i Mexico til New York og Matterhorn, alle steder bevisst feilstavet, i motsetning til de nøyaktige tidsangivelsene med måneder og årstall. Med grov bisarr humor, men også med brodd og mørk samfunnskritikk skildres en skakk verden full av gåter, fornedring, undertrykkelse og overgrep. Vi rives med av Harstads boblende fortellerevne, samtidig som vi rystes av historien om innbefatter et uappetittlig kvinnelig beist i to utgaver, en mystisk morderisk baker med mye makt, en tapper, men totalt umusikalsk komponist og en lyssky renholdsarbeider i kloakken. Helt uvirkelig og samtidig realistisk på grunn av Harstads tydelige innsikt i psykologiske mekanismer, utført med lek, rå kraft og overbevisning».

## Handling
En mann ankommer byen Akapulco i håp om å finne fred og ro. På et bensinstasjonstoalett underveis har han kommet over en bunke dagboksnotater skrevet av en person han refererer til som Brødmannen, og som åpenbart har lidd en forferdelig skjebne i Akapulco. Hovedpersonen forsøker så godt han kan å forstå seg på de merkelige notatene, samt å lete etter en vei å komme seg bort fra byen. Dette viser seg å være vanskelig, og han tvinges til å innse at han har havnet i problemer og at det finnes sammenhenger mellom Brødmannens opplevelser her, den tykke gjestgiverieieren fru Martinez og den lokale bakeren, som byens innbyggere har unormalt stor respekt for. 

## Referanser
Nes i Viksdalen

**Nes** er navnet på gårdsnummer 46 i Gaular kommune, Sogn og Fjordane. Gården ligger på nordsiden av Viksdalsvatnet, Fv 421 fra Vikja til Roska passerer over gården.

## Bruksinndeling
Gården er inndelt i følgende bruk:
* Bruk 1, *Nigarden*
* Bruk 2, *Gjerdet*, husmannsplass delt fra bruk 1 i 1868, slått sammen med bruk 6 i 1954
* Bruk 3, *Tonga*
* Bruk 4, *Mollestad*, delt fra bruk 3 i 1879
* Bruk 5, *Neset*, husmannsplass delt fra bruk 3 og 8 i 1862
* Bruk 6, delt fra bruk 3 i 1854, slått sammen med bruk 2/6 i 1954
* Bruk 7, *Utigarden*
* Bruk 8, *Oppigarden*
* Bruk 9, delt fra bruk 8 i 1870
* Bruk 10, *Hågjen*, delt fra bruk 7 i 1894
* Bruk 13, *Myregjerdet*, delt fra bruk 2 i 1924
* Bruk 14, *Ytrebø*, delt fra bruk 2 og 6 i 1927
* Bruk 16, delt fra bruk 10 i 1951, sammenslått igjen i 1968
I tillegg har det vært registrert følgende husmannsplasser; *Geilen* under bruk 3, *Neshaugen* (også kalt *Ingerhaug*) under bruk 1.

## Historisk
### Bosetning
Arkeologer regner med at det finnes to *primærområder* i Viksdalen, dette er stedene der det sannsynlig var første bosetning i dalen. Nes er det ene området, det andre er Viken, disse gårdene var da bosatt så tidlig som i eldre jernalder. Naturnavnet Nes (tilliks med Vik) tyder også på tidlig bosetning.

Tidligste skriftlige kilde om Nesgården er i Bergens Kalvskinn fra rundt 1350, i denne står det at presten ved Hestad kapell hadde 6 månedsmatbol i gården *Tunga*. I en bispejordbok fra 1598 står det at presten hadde et halvt laup i ødegården Tunga, dette viser at Tunga lå øde etter svartedauden. Ifølge kilden var Nes i drift i hele senmellomalderen.

### Meieri
Nes meieri ble etablert i 1900 og var i drift til årene i første verdenskrig, det ble så startet opp igjen i 1928. Meieriet var da i drift frem til i 1952, da begynte gårdene å levere til fellesmeieriet i Bygstad.

### Post
Den første postmannen som er kjent i Viksdalen var Søren Pedersson fra Utigarden på Nes. Han hadde ansvaret for postlevering til og fra Sande fra rundt 1890, det var en tur hver uke, og Pedersson gikk hele veien frem og tilbake.

Sønnen Mathias overtok denne jobben, også han gikk i starten, men etterhvert gikk han over til å bruke hest. Det ble da også flere turer, totalt fire hver uke, tirsdag, fredag og lørdag hadde han dagstur, i tillegg hadde han en tur der han reiste søndagskveld og kom igjen mandag. På vinterstid ble gjerne Viksdalsvatnet benyttet som ferdselsåre, Mathias hadde da med seg et posthorn som han blåste i for å få folk til å komme ned til vannet og hente posten sin.

Postruten ble også benyttet til persontransport i en tid da det ikke eksisterte annen offentlige transportmuligheter.

På 1930-tallet gjorde bilene sitt inntog og ordningen med hest ble avsluttet.

## Litteratur
* Timberlid, Jan Anders, *Bygdebok for Gaular Band IV, Gardar og folk. Viksdalen Sokn (s.596-621)*, Oslo 1998. ISBN 82-994538-2-8
Erskine Bowles

**Erskine Boyce Bowles** (født 8. august 1945 i Greensboro i Nord-Carolina i USA) er en amerikansk demokratisk politiker og forretningsmann. Han var stabssjef i Det hvite hus 1997–1998 under USAs president Bill Clinton. Han ble i 2006 rektor for University of North Carolina System.

Bowles avla sin grunneksamen ved University of North Carolina at Chapel Hill. Han tjenestegjorde så i USAs kystvakt og tok graden Master of Business Administration ved Columbia Business School. Deretter arbeidet han for finanshuset Morgan Stanley i New York. 

Han giftet seg i 1971 med Crandall Close. Paret flyttet til North Carolina og fikk tre barn. 

Erskine Bowles arbeidet i 1972 for faren Skipper Bowles guvernørkampanje i North Carolina. Republikaneren James Holshouser vant guvernørsvalet mot Bowles' far. Bowles var i 1975 med på å grunnlegge investeringsselskapet *Bowles Hollowell Conner*.

Bowles samlet inn penger for Bill Clintons presidentkampanje før presidentvalget i USA 1992. Han var assisterende stabssjef i Det hvite hus 1994–1995. 

Etter tiden som stabssjef gikk han tilbake til finansens verden.

Bowles var to ganger kandidat til USAs senat men tapte begge ganger. I 2002 tapte han mot t Elizabeth Dole og to år senere mot Richard Burr.

Bowles er styremedlem både i General Motors og i Morgan Stanley.

## Referanser


## Eksterne lenker
* rektorens portrett ved University of North Carolina
* rektorens biografi ved University of North Carolina
Per Ivar Henriksen

**Per Ivar Henriksen** (født 10. januar 1972) er sametingsrepresentant for Arbeiderpartiet i perioden 2005&ndash;2009. 

Henriksen er utdannet til sosionom ved Høgskolen i Finnmark, og arbeider som sosionom i Tana kommune.

## Eksterne lenker
* Biografi (Sametinget)
Flussmiddel

**Flussmiddel** er  tilsetninger som benyttes i metallurgiske prosesser for å overføre stoffer som ikke smelter ved en gitt temperatur, til lettsmeltelig flytende slagg. Flussmiddel brukes også ofte ved lodding og sveising.

Ved lodding er det et middel i fast, flytende eller pastaform som anvendes for å forbedre loddeevnen til den aktuelle komponenten. Flussmiddel virker gjennom å løse opp og forhindre videre oksidasjon på basismetallet under loddeprosessen. Dette resulterer i bedre feste og kontakt for loddingen mot basismetallet. Flussmiddel kan også være en del av loddetinn. Flussmidlet finnes i kanaler i loddetinnet, og forandrer egenskapene hos det. Det finnes flere ulike typer av flussmiddel, og det er mulig å få loddetinn med ulike gehalter av flussmiddel.

## Helsefare

Flussmiddel bestående av sinkklorid eller ammoniumklorid er helseskadelig for mennesker, særlig ved innånding. Etter at disse helsefarene er blitt dokumentert brukes derfor dette i langt mindre grad som flussmiddel i loddetinn som brukes til manuell lodding av elektroniske komponenter. Andre typer flussmidler kan også være helseskadelige i varierende grad, og det har de siste årene blitt satt fokus på arbeidsmiljø ved loddestasjoner blant annet ved å bruke avtrekksvifter og punktavsug.

## Liste over flussmidler
* Boraks – Brukt ved slaglodding
* Bivoks
* Talg – Brukt med bly
* Parafinvoks
* Palmeolje
* Sinkklorid 
* Sinkklorid & salmiakk
* Olivenolje & salmiakk, 50/50 – for jern
* Kolofonium, talg, olivenolje, sinkklorid – for aluminium
* Kryolitt
* Kryolitt & fosforsyre
* Fosforsyre & alkohol
* Kryolitt & bariumklorid
* Oljesyre
* Magnesiumklorid, koksalt & kaliumklorid

## Eksterne lenker

* Forskrift om sveising, termisk skjæring, termisk sprøyting, kullbuemeisling, lodding og sliping (varmt arbeid) lovdata.no
* Kjemisk helsefare i bilskadeverkstedet Norsk Bilbransjeforbund
Snødekke

**Snødekke** er et ord for å beskrive laget med snø som er å finne over store deler av Norge vinterstid. Snødekket kan ha varierende tykkelse og konsistens. I fjellet og på fjelltoppene er det ikke uvanlig å finne snødekke hele året.

Snødekke oppstår ved at snøfall blir liggende på bakken uten å smelte, og kan bestå av flere lag av snø som har falt til forskjellige tidspunkt. I bratt terreng kan det oppstå snøskred dersom snødekket er ustabilt eller løst.
Trepunktdvergmåler

**Trepunktdvergmåler** (*Eupithecia trisignaria*) er en sommerfugl i gruppen av de egentlige målere (Geometridae). Den hører til den artsrike slekten dvergmålere (*Eupithecia*) og er funnet på Sørlandet og det sørlige Østlandet i Norge.

## Utseende
En liten (vingespenn 16–20 mm), slank, grå måler. Begge vingepar er grå med mer eller mindre utydelige, lyse tverrstriper. Midt i forvingen er det en trekantet, brunsvart flekk, som sammen med to litt mindre tydelige, mørke flekker på vingeforkanten danner en trekant. Dette er et godt kjennetegn for denne ellers ganske anonyme arten. Den har ikke antydning til hvit flekk ved forvingens bakhjørne. Larven er grønn ved bleke sidestriper og to mørkere grønne ryggstriper.

## Levevis
Larvene lever på blomster og frøemner av sløke (*Angelica sylvestris*) og andre planter i skjermplantefamilien (Apiaceae). De voksne målerne flyr i juni – juli.

## Utbredelse
Arten forekommer over nesten hele Europa. I Norge er den bare funnet ved Oslofjorden og på Sørlandet. 

## Referanser


## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Eupithecia trisignaria''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site: http://www.kolumbus.fi/silvonen/lnel/g12/Euptrisi.htm
Bondefortellinger

***Bondefortellinger*** av Bjørnstjerne Bjørnson er en samling av hans romaner og noveller, skrevet og utgitt fra 1857 til 1863.

Samlingen ble første gang utgitt samlet i 1872, da med tittelen *Fortællinger*. Samlingen omfatter romanene *[[Synnøve Solbakken]], [[Arne (roman)|Arne]]* og *[[En glad gut]]*, og novellene *[[Faderen (novelle)|Faderen]], Thrond, Et farlig frieri, Blakken* og *Trofasthet*.

Bondefortellingene ble utgitt med illustrasjoner av Henrik Sørensen i 1929; disse har stort sett fulgt med i senere utgaver.

## Referanser
Grå dvergmåler

**Grå dvergmåler** (*Eupithecia groenblomi*) er en sommerfugl i gruppen av de egentlige målere (Geometridae). Denne sjeldne arten hører til den artsrike slekten dvergmålere (*Eupithecia*) og er bare funnet i Aust-Agder og Rogaland i Norge.

## Utseende
En liten, slank, grå måler, ligner sterkt på mange andre dvergmålere (slekten *Eupithecia*). Begge vingepar er grå, forvingen med et utydelig, lyst tverrbånd i den ytre delen. Forvingen har også en kommaformet, svart flekk i midten. Den voksne sommerfuglen er lett å forveksle med andre arter, men larven er mer karakteristisk: blek brungul på farge, med en brun ryggstripe, mørkbrune skråstreker på siden av ryggen på hvert kroppsledd og en kvadratisk, brun tegning midt på ryggen av hvert ledd.

## Levevis
Arten finnes i granskog og blandingsskog (barskog med innslag av bjørk). Den kan finnes i ganske mørk granskog, men også ute på hogstflater. Larven lever på gullris (*Solidago virgaurea*). Biotopen er skoglysninger der planten vokser. 

## Utbredelse
Denne arten er trolig ganske sjelden og er hittil bare funnet i Finland, Norge og St. Petersburg-området i Russland. I Norge er det bare kjent to funn, fra Froland i Aust-Agder og fra Suldal i Rogaland.

## Rødlistevurdering
På grunn av de meget spredte forekomstene (fragmentert utbredelse), og fordi habitatet ikke er stabilt (utsatt for gjengroing eller hogst), er forekomster av arten utsatt. Arten rødlistes i 2021 som sterkt truet EN.

## Referanser




## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Jøfjorden

**Jøfjorden ** (nordsamisk: *Stuoravuotna*) er en fjord på øya Seiland i Hammerfest kommune i Finnmark. Fjorden strekker seg 11 kilometer sørover til Straumen (samisk: *Stovma*) i botn av fjorden. Fjorden har innløp mellom Kobbevikneset i vest og Søre Veggenes i øst. På østsida i den ytre delen av fjorden ligger den rundt 500&nbsp;meter høye Jøfjordveggen. Ved Gammelværneset i sørenden av Jøfjordveggen går fjordarmen Tverrfjorden østover til bygda Tverrfjord. Straumsnes ligger nesten helt innerst i fjorden og danner et smalt sund på østsida av fjorden. Innenfor Straumsnes blir fjorden kalt Straumen.

Fjorden er 233&nbsp;meter på det dypeste, midt i fjorden vest for Gammelværneset.

## Referanser
Stor dvergmåler

**Stor dvergmåler** (*Eupithecia actaeata*) er en sommerfugl i gruppen av de egentlige målere (Geometridae). Den hører til den artsrike slekten dvergmålere (*Eupithecia*) og er funnet nord til Troms i Norge.

## Utseende
En liten til middelsstor (vingespenn 19 – 24 mm), slank, grå måler. Begge vingepar er grå med utydelige, lysere tverrbånd. Forvingen har en kommaformet, brunsvart flekk litt utenfor midten. Begge vingepar har en smal, hvit, siksak-tverrstripe langs ytterkanten. Larven er lang og slank, lysgrønn med rød ryggstripe.

## Levevis
Larvene lever på trollbær (*Actaea spicata*), som har flere arter av sjeldne målere knyttet til seg: trollbærmåler (*Baptria tibiale*), grå tungemåler (*Acasis appensata*) og trollbærdvergmåler (*Eupithecia immundata*). Den er sannsynligvis den vanligste av de trollbær-avhengige artene, men er som de andre helt avhengig av sin næringsplante, som vokser i rik og fuktig skog.
## Utbredelse
Arten finnes i Europa og i det nordøstlige Asia, men ser ut til å mangle i et område imellom. I Norge er den funnet nord til Troms, men mangler på Vestlandet.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site: http://www.kolumbus.fi/silvonen/lnel/g12/Eupactae.htm
Allround-VM på skøyter 1922, menn

**Allround-VM på skøyter 1922 for menn** ble arrangert på Frogner stadion i Kristiania, Norge lørdag den 18. og søndag den 19. februar 1922.

Harald Strøm fra Norge ble verdensmester. 

## Medaljevinnere
;Sammenlagtmedaljer

;Distansemedaljer

## Sammenlagt

Følgende løpere var påmeldt men møtte ikke til start.
* Fra Norge: Johan Nilsen, Harald Halvorsen, Kristian Strøm.
* Fra Østerrike: Peter Briggl.
* Fra Estland: Christfried Burmeister.

## Referanser




## Kilder
* 

## Eksterne lenker
*  for Allround-VM på skøyter 1922 for menn.
*  Resultater på www.ISU.html.infostradasports.com sine sider
*  Medaljer nasjonsvis og resultater på The-Sports.org (ikke komplett, mangler de to norske  Aune og  Mikkelsen som ikke gikk  meter.)
*
Thionville

**Thionville** (tysk: *Diedenhofen*, luxembourgsk: *Diedennuewen*) er en by og kommune i departementet Moselle i regionen Grand Est øst i Frankrike. Thionville er *[[sous-préfecture]]* (underprefektur) i departementet, og ligger nær elva Moselle.

## Historie
Området var i antikken busatt av den germanske alemannerstammen. Kirkemøtet i Thionville ble  holdt her fra 2. februar 835 med 43 biskoper. Det gjeninnsatte Keiser Ludvig I av Det tysk-romerske rike og omstøtte de tidligere dommene hans, som han alle var uskyldige i, og avsatte erkebiskopen av Reims, Ebbo. 28. februar 835 innrømte Ebbo i Mainz at Ludvig ikke hadde gjort noen av lovbruddene som gjorde at han ble avsatt som keiser i Det tysk-romerske riket.

Eskil, erkebiskop av Lund ble fengslet i Thionville da han kom tilbake fra en pilegrimsferd til Roma i 1153.
 
Beleiringen av Thionville skjedde i juni 1639 under tredveårskrigen.

Forfatteren François-René de Chateaubriand ble etterlatt for å dø under Condés militære *émigré*-ekspedisjon mot Thionville i 1792.

Presten Alphons Victor Müller var født i byen i 1867.

I årene 1870-1918 var Thionville en del av Tyskland med det tyske navnet *Diedenhofen*.

## Befolkningsutvikling
***Antall innbyggere i kommunen Thionville***

## Referanser


## Eksterne lenker
* 
* Kommunedata INSEE
Rangsit University

**Rangsit University** (thai: มหาวิทยาลัยรังสิต) er et privat universitet i Pathum Thani i Thailand, nær Bangkok. Rangsit University åpnet i 1986 under navnet *Rangsit College*. I 1990 fikk det universitetsstatus.

Universitetet gir grader opp til doktorgradsnivå.

## Referanser


## Eksterne lenker
* Rangsit University
Jon Lundevall

**Jon Utheim Lundevall** (født 29. oktober 1919 i Bergen, død 24. oktober 1991) var en norsk lege og rettsmedisiner som i 1989 ble utnevnt til ridder 1. klasse av St. Olavs Orden for fortjeneste av norsk rettsmedisin. 

## Biografi
Etter examen artium i 1937 ble han cand.med. i 1946. Han ble allerede i 1947 vitenskapelig assistent på Universitetet i Oslo. I 1949 ble han prosektor ved Universitetet i Bergen. To år senere fikk han samme stilling ved Rettsmedisinsk institutt ved Universitetet i Oslo. Lundevall tok doktorgrad i 1959 på avhandlingen *Serological studies of human blood platelets*, altså om blodplatenes antigener og deres antistoffer.. I 1965 ble Lundevall professor i rettsmedisin ved Universitetet i Oslo. Han var også dekan ved Det medisinske fakultet (UiO) fra 1971 til 1973. Han var formann i den rettsmedisinske kommisjon og fast rettsmedisinsk sakkyndig. Lundevall var medlem av Vitenskapsakademiet. Han var professor til han sluttet i 1989 og ble etterfulgt av Bjørnar Olaisen.

## Bibliografi
Lundevall skrev en rekke artikler og avhandlinger, særlig om farskapssaker og medisinsk lovgivning.

* *Lundevalls rettsmedisin* 1997 ISBN 82-00-42997-0 (7. utgave ved Torleiv Ole Rognum (red.).) 
* *Rettsmedisinsk institutt 50 år – 1938-1988* 1988 

## Referanser
Huset med det rare i

***Huset med det rare i*** er en serie på barne-tv som gikk på NRK1 fra 1992 til 2004. Fra 1992 til 1993 var Minken Fosheim, Øyvin Berven og Marianne Furevold programledere. Deretter ble Fosheim og Berven byttet ut med Ingunn Kyrkjebø og Johannes Joner. Programmet ble regnet for å være NRKs storsatsing for barn i 1992 og ble delvis skapt for å møte konkurransen fra TV 2 som startet sine sendinger på samme tid.

Det ble også laget egne spin-off-serier med Furevold som ble kalt *Loftet med det rare i* og *Boioioiing* og andre serier med Melvin Nesset kalt *Kjelleren med det rare i* og *Melvin på sommertur* som ikke hadde tilknytning til de øvrige bortsett fra lokalene eller universet generelt. Disse to skilte seg fra originalserien ved at den mest baserte seg på visning av små kortfilmer framfor handlinger rundt programlederne.

*Huset med det rare i* ble spilt inn i en gammel herskapsvilla i Madserud allé mellom Skøyen og Frogner i Oslo. Dette var også opptakssted for julekalenderen *[[Amalies jul]]* fra 1995.

## Fotnoter


## Eksterne lenker
*
Stabilitet

**Stabilitet** defineres i mekanikken som hvor stor kraft som må til for å få et legeme ut av likevektsposisjon. Stabilitet har med stødighet og likevekt å gjøre.

I skipsindustrien er flytestabilitet svært viktig. Stabilitet innen dette feltet er ofte definert som et fartøys evne til å rette seg opp etter krengning. Se også utdypende artikkel om flytestabilitet.

Geoteknisk bruker en ordet stabilitet i forbindelse med bæreevne til bygninger, stabilitet til skråninger, skjæringer eller fyllinger.

For konstruksjoner bruker en stabilitet i tilknytning til knekking og vipping.

Basisordet stabil brukes også i mer overført betydning om noe som er balansert og ikke særlig bevegelig, som i stabil sykdomstilstand, stabilt sideleie m.m. Det motsatte av stabil er labil; i ubalanse eller lett bevegelig. Uttrykkene instabilitet eller ustabilitet er i bruk, selv om det motsatte av stabilitet heter labilitet.

## Eksterne lenker
* En kort innføring i stabilitetsprinsippet på en båt
Trine Martens

**Trine Martens** (født 2. september 1984) er en norsk ishockeyspiller. Hun spiller klubbhockey for Vålerenga Ishockey, og var tidligere kaptein på landslaget. Hun er utdannet radiograf, samt stråleterapeut ved Høgskolen i Oslo.

I 2008 ble hun norsk mester for syvende gang med Vålerenga, og ble intervjuet av Christian Strand på NRK for denne bragden. Fra 2001 til 2003 studerte hun idrettsfag ved Bjerke videregående skole. I 2012 ble hun tildelt Gullpucken av Norges Ishockeyforbund som beste norske kvinnelige hockeyspiller.

## Landslagsdeltakelse
I sesongen 2003–2004 spilte hun 22 kamper for landslaget. Blant disse var alle Norges fem VM-kamper, hvor hun skåret ett mål.

I sesongen 2004–2005 spilte hun 13 kamper for landslaget. Blant disse var alle Norges fem VM-kamper, hvor hun skåret to mål og la opp til ytterligere tre mål.

## Se også
Liste over kjente elever ved Bjerke videregående skole

## Referanser


## Eksterne lenker
*
Finlay (elv)

**Finlay** er ei elv i provinsen Britisk Columbia i Canada. Den ligger i elva Mackenzies nedbørfelt, og er  lang, med et nedbørfelt på .

Elva har sitt utspring like øst for det kontinentale vannskillet i Rocky Mountains. Den renner ut fra Thutade Lake, først mot nordøst og senere i sørøstlig retning til den munner ut i reservoaret Willistonsjøen, som ble dannet ved byggingen av W.A.C. Bennett-demningen i elva Peace i 1968. Før dette ble Peace-elva dannet ved samløpet av Finlay og elva Parsnip fra sør, men det tidligere samløpet ligger nå under reservoaret. Finlay renner gjennom en enorm høyfjellsregion, som er helt veiløs og praktisk talt ubebodd, med unntak av noen små indianerbosetninger.

Elva er oppkalt etter oppdageren John Finlay, som reiste et stykke oppover elva i 1797. Den første europeeren som reiste langs elva helt til utspringet var pelshandleren og oppdageren Samuel Black i 1824. 

Finlay er den av Mackenzies tilløpselver som har sitt utspring lengst fra Mackenzies munning i Beauforthavet, og er dermed en del av elvesystemet Finlay–Peace–Slave–Mackenzie, som med en lengde på  er verdens 12. lengste elv.

## Eksterne lenker
*
Jeanette Amvik Rolland

**Jeanette Amvik Rolland** (født 21. juni 1982) er en tidligere ishockeyspiller for Vålerenga Ishockey og det norske landslaget. 

Hun studerte idrettsfag ved Bjerke videregående skole fra 1998 til 2001.

## Landslagsdeltakelse
I sesongen 2003–2004 spilte hun 11 kamper for landslaget.'

I sesongen 2004–2005 spilte hun seks kamper for landslaget, tre i OL-kvalifiseringen og tre privatlandskamper.

## Se også
* Liste over kjente elever ved Bjerke videregående skole

## Referanser


## Eksterne lenker
*
Ánde Somby

**Ánde Somby** (født 1958) er en norsk samisk jurist, forfatter, joiker og musiker. Han er førsteamanuensis i rettsvitenskap. Somby er cand.jur (1987) fra Universitetet i Oslo og har en doktorgrad (doktor juris) fra Universitetet i Tromsø, med avhandlingen *Juss som Retorikk* i 1999.

## Bakgrunn

Somby er sønn av reindriftssamen Aslak Somby og duodjiutøveren Karen Kristine Porsanger Somby, og bror av sameaktivisten og kulturarbeideren Niillas Aslaksen Somby.

Ánde Somby var fra 2003 til 2007 medlem i Vajas-gruppa som joiker, vokalist og tekstforfatter.

Somby produserte joikeplata *Ean Máššan* i 1985. Joikere var Aslak A. Somby og Karen Kristine Somby, og utgivelsen skjedde på DAT a/s.

Somby er den andre samen i historien som har tatt doktorgrad i juss, 259 år etter den svenske sørsamen Johan Jonæ

## Bibliografi
* 1987: *Selektiv gjenfinning av bestemmelser i bygningslovgivningen*. Oslo.
* 1995: *Yoik and the Theory of Knowledge*, Tromsø.
* 1997: *Overgangen fra homo sapiens sapiens til homo sapiens juridicus*. Tromsø.
* 1999: *Juss som Retorikk* Avhandling til graden dr. juris. Publisert som bok på Tano-Aschehoug forlag. ISBN 9788251839211
* 1999: *Rekruttering av samer til høyere utdanning og forskning, Momenter til en handlingsplan* Tromsø
**Når Høyesterett gjentar No pardon*, Prøveforelesing til doktorgraden 26.2. 1999, Universitetet i Tromsø, publisert i tidsskriftet *Retfærd* 1999 nr 2. s. 19-31
* 1999: De nordiske urfolkenes rettslige stilling, Oslo.

## Referanser


## Eksterne lenker

* Ánde Sombys CV
* Ánde Sombys joikesider
Allround-VM på skøyter 1924, menn

**Allround-VM på skøyter 1924, menn** ble arrangert    i Helsingfors, Finland 1 og 2. mars 1924. 
Roald Larsen   fra Norge ble verdensmester.

## Sammenlagt

## Referanser




## Kilder
* www.desg.de
Allround-VM på skøyter 1923, menn

**Allround-VM på skøyter 1923, menn** ble arrangert på Östermalms Idrottsplats i Stockholm, Sverige 10 og 11. februar 1923.  Clas Thunberg   fra Finland ble verdensmester.

## Sammenlagt

## Referanser




## Kilder
* www.desg.de
Blackfish

**Blackfish** (ca. 1729&ndash;1779), kjent på sitt morsmål som **Cot-ta-wa-ma-go** eller **Mkah-day-way-may-qua**, var indianerhøvding for chillicothe-delen av den tidligere nordamerikanske shawnee-stammen. Meget lite vites om ham, siden det bare eksisterer skriftlig dokumentasjon om hans siste tre leveår, men han er hovedsakelig kjent som følge av sine relasjoner til de amerikanske nybyggerne Daniel Boone og Simon Kenton. Han spilte en viktig rolle for shawneene under den amerikanske uavhengighetskrigen.

## Referanser
Allround-VM på skøyter 1927, menn

**Allround-VM på skøyter 1927, menn** ble arrangert i Tammerfors, Finland 26. og 27. februar 1927. 
Bernt Evensen fra Norge ble verdensmester.

## Sammenlagt
Tall bak tid er plassering.

I et omløp for seieren på 500 m fikk Clas Thunberg, Finland 46,2 og I. Korpela, Finland 47,2.

## Poengberegning
Poengene ble beregnet frem ved dette arrangementet ved hjelp av de gjeldende verdensrekorder på de respektive distanser.

De gjeldende verdensrekorder var 43,4 på 500 meter (Oscar Mathisen), på 1 500 meter 2.17,4 (Oscar Mathisen), på 5 000 meter 8.26,5 (Harald Strøm) og på 10 000 meter 17.22,6 (Oscar Mathisen).


```
Michael Staksrud                  Armand Carlsen
   500m:   (43,4/47,7)*100    =  90.9853    (43,4/48,6)*100      =  89.3004
 5 000m:  (506,5/536,8)*100   =  94.3554    (506.5/534.9)*100    =  94.6905
 1 500m:  (137,4/161,1)*100   =  85.2886    (137.4/151.2)*100    =  90.873
10 000m: (1042,6/1114,0)*100  =  93.5906    (1042.6/1086.1)*100  =  95.9948
Totalsum:                     = 364.2199                         = 370.8587
Resultatet ble deretter avrundet til tusendeler og avkortet til hundredeler.
Resultatene ble da henholdsvis 364,22 og 370,85
```


## Referanser




## Kilder
* 

## Eksterne lenker
*  Resultater på www.SportStatistieken.nl
*  Resultater på www.The-Sports.org (ikke komplett)
Heckler & Koch MG4

**MG4** er et lett maskingevær kamret for ammunisjon i kaliber 5,56 x 45 mm NATO.

Våpenet er utviklet og produsert av tyske Heckler & Koch. Det ble introdusert sent på 1990-tallet, og først vist offentlig i september 2001. Det erstattet MG3 på lagsnivå i Bundeswehr, og komplementerte MG3 i andre roller. Det er også sekundærvåpen på den stormpanservognen Puma. Kommersielt het det **MG43** før det ble tatt i bruk av Bundeswehr. Det er også i bruk av spanske styrker.

MG4 er ifølge fabrikanten tatt fram for å være lett, sikkert og pålitelig under vanskelige forhold. Gassystemet skal ikke kreve justering for å bruke forskjellige typer ammunisjon. Løpsbytte er svært enkelt og kan utføres meget raskt.

MG4 var under evaluering i det norske Forsvaret, men ble valgt bort til fordel for FN Minimi.

## Referanser


## Eksterne lenker
* 
* Den tyske hærens hjemmeside: ''Maschinengewehr MG4'' (tysk)
* HkPro.com: ''The MG4 (MG43) Newest Belt Fed 5.56mm x 45 NATO'' (engelsk)
Jardøla Kraftverk

**Jardøla kraftverk** er et vannkraftverk ved Sandane i Gloppen kommune i Vestland. Produksjonen startet i 2008.

Kraftverket er et elvekraftverk og bruker vannfallet på 322 meter fra elva Jardøla, som renner ut fra Jardalen. Jardøla er ei sideelv til Gloppeelva, og regnes som del av Breimsvassdraget.

Installert effekt er på 5,0 MW. Midlere årsproduksjon er på 20 GWh. Konsesjon ble tildelt i 2007.
 
Kraftverket eies av Jardøla Kraft AS, et aksjeselskap eid av grunneiere fra gårdene Søreide, Mardal og Elvebakk.

## Referanser


## Kilder
* 
* NVE vannkraftdatabase
Michele Piccirillo

**Michele Piccirillo** (født 18. november 1944 i Carinola i Italia, død 26. oktober 2008 i Livorno) var en italiensk katolsk fransiskanerprest, arkeolog og bibelteolog. Han er mest kjent for sitt over førtiårige virke ved de arkeologiske utgravninger på Nebofjellet i Jordan. 

## Referanser
Verdensmesterskapsrekorder i friidrett

Verdensmesterskapsrekorder i friidrett

Mesterskapsrekorder for VM i friidrett. 

## Herrer
}

|}

## Damer
}

|}

## Antalet nåværende rekord pr mesterskap
*Helsingfors 1983: 2
*Roma 1987: 9
*Tokyo 1991: 1
*Stuttgart 1993: 8
*Göteborg 1995: 2
*Athen 1997: 2
*Sevilla 1999: 4
*Edmonton 2001: 3
*Saint-Denis (Paris) 2003: 7
*Helsingfors 2005: 7
*Osaka 2007: 1
*Berlin 2009: 5

### Noter
3000 meter ble løpt av damene til og med VM 1993, deretter løper de, akkurat som herrene, 5000 meter.

## Se også
*Verdensrekorder i friidrett
*Europarekorder i friidrett
*Europamesterskapsrekorder i friidrett
*VM i friidrett

## Eksterne lenker
* IAAF
Sargent Shriver

**Robert Sargent Shriver jr.** (født 9. november 1915 i Westminster i Maryland, død 18. januar 2011 i Bethesda i Maryland) var en amerikansk advokat, diplomat og demokratisk politiker.

## Liv og virke
### Oppvekst og utdannelse
Sargent Shriver var sønn av bankieren Robert Shriver og hans hustru Hilda. Foreldrene var tremenninger. Shrivers forfedre stammet fra Tyskland, og ankom med navnet Schreiber i 1721 til den daværende britiske koloni Maryland. En an hans forfedre, David Shriver, var i 1776 med på å underskrive Marylands forfatning. Sargent Shriver ble oppdratt som katolikk og holdt fast ved denne troen resten av livet.

Han fikk stipend for å gå high school ved Canterbury School i New Milford i Connecticut. Han var sommeren 1934 i Tyskland som del av utvekslingsprogrammet *Experiment in International Living*.

Høsten 1934 begynte Shriver som collegestudent ved Yale University, ble der sjefredaktør for studentavisen *Yale Daily News*, og avsluttet studiene der i 1938. Deretter begynte han ved Yale Law School.

### Karriere
Sargent Shriver var ferdig utdannet jurist fra Yale i 1941. Han var med på å stifte America First Committee for å forhindre at USA ble med i andre verdenskrig, noe landet derimot gjorde, og Shriver tjenestegjorde i United States Navy som løytnant 1941–1945.

Under John F. Kennedy og Lyndon B. Johnson jobbet Shriver med ulike former for politisk rådgivning. Han var en drivkraft bak etableringen av Peace Corps i 1961, og fungerte som direktør der frem til 1966. Han ble utnevnt til USAs ambassadør til Frankrike av president Johnson i 1968, og ble værende i stillingen inntil 1970. Han var partner i et advokatfirma i Washington, DC 1971–1986, president i Special Olympics 1984–1990, styreformann i Special Olympics fra 1990 og investor i Baltimore Orioles 1989–1993.

I 1972 ble han George McGoverns visepresidentkandidat for presidentvalget samme år, etter at Thomas Eagleton trakk seg, hvorpå McGovern og Shriver tapte mot Richard Nixon og Spiro Agnew i det endelige valget. Shriver prøvde seg som kandidat til Det demokratiske partiets presidentkandidat i 1976, men ble ikke valgt med sine 1,92&nbsp;% av stemmene i primærvalgene.

Han var gift med nå avdøde Eunice Kennedy Shriver, søster av John F. Kennedy, fra 1955, og hadde fem barn sammen med henne. Datteren Maria Shriver var gift med tidligere guvernør Arnold Schwarzenegger.

Han ble tildelt Presidentens frihetsmedalje av Bill Clinton i 1994.

Shriver fikk diagnosen Alzheimers sykdom i 2003.

## Litteratur
* Stossel, Scott: *Sarge: The Life and Times of Sargent Shriver*. Washington, DC: Smithsonian Books, 2004.

## Referanser


## Eksterne lenker
* 
* Biografi hos Sargent Shriver Peace Institute
* Biografi hos Shriver Center
Allround-VM på skøyter 1926, menn

**Allround-VM på skøyter 1926, menn** ble arrangert på Øya stadion i Trondheim, Norge 20 og 21. februar 1926. Ivar Ballangrud   fra Norge ble verdensmester.

## Sammenlagt

## Referanser




## Kilder
* www.desg.de
Allround-VM på skøyter 1925, menn

**Allround-VM på skøyter 1925 for menn** ble arrangert på Bislett stadion i Oslo, Norge den 21. og 22. februar 1925. Clas Thunberg fra Finland ble verdensmester. 

## Sammenlagt

## Referanser




## Eksterne lenker
*  www.speedskatingnews.info
*  Resultater på www.ISU.html.infostradasports.com sine sider
*  
*  Resultater på The-Sports.org
* 
*www.bislettgames.com
Allround-VM på skøyter 1928, menn

**Allround-VM på skøyter 1928, menn** ble arrangert på Davos Eisstadion i Davos, Sveits 4 og 5. februar 1928.  Clas Thunberg   fra Finland ble verdensmester. 

## Sammenlagt

## Referanser




## Kilder
* www.desg.de
Ahmed al-Mirghani

**Alsaid Ahmed Ali Al-Mirghani** (født 16. august 1941 i Khartoum Bahri nord for Khartoum i Sudan, død 2. november 2008 i Alexandria i Egypt) var Sudans president fra 6. mai 1986 til 30. juni 1989.

## Referanser


## Eksterne lenker
* Biografi på sudan.net
Mouvement Réformateur

**Mouvement Réformateur** («Reformbevegelsen», MR) er et belgisk franskspråklig liberalt politisk parti. Partiet har røtter tilbake til det gamle belgiske liberale partiet som blei splitta i 1970 etter at den flamske fløyen brøyt ut og danna et eget parti. 

MR har bevega seg mot en blanding av økonomisk liberalisme og konservatisme. 

## Referanser


## Eksterne lenker
* 
*
Charles S. Fairchild

**Charles Stebbins Fairchild** (født 30. april 1842 i Cazenovia i New York, død 24. november 1924 i Cazenovia) var en amerikansk advokat, forretningsmann og demokratisk politiker, kjent som USAs 38. finansminister under president Grover Cleveland i perioden mellom 1. april 1887 og 6. mars 1889.

Fairchild avla sin grunneksamen ved Harvard College i 1863 og deretter juristeksamen ved Harvard Law School i 1865. Han giftet seg med Helen Lincklaen i 1871 og var i denne perioden opptatt med sitt advokatvirke i selskapet Hand, Hale, Swartz & Fairchild. 

I 1885 ble han utnevnt til assisterende finansminister, hvor han ofte fikk muligheten til å representere til fordel for daværende minister Daniel Manning, mye på grunn av hans dårlige helse. I april 1887 gikk Manning som finansminister, og stillingen gikk til Fairchild, som satt i embetet til slutten av Grover Clevelands første mandatperiode som landets president. Etter denne perioden var han administrerende direktør for New York Security and Trust Company mellom 1889 til 1904. Fairchild døde den 24. november 1924 i sin hjemby Cazenovia.

## Referanser


## Eksterne lenker
* Treas.gov – Charles S. Fairchild (1887–1889) – Biografien til Fairchild hos U.S. Department of the Treasury.
Giovani dos Santos

**Giovani dos Santos Ramírez** (født 11. mai 1989) er en meksikansk fotballspiller som spiller for Club América.

I tenårene var han ansett som et enormt talent og ble ofte sammenlignet med Ronaldinho, både for sitt fysiske utseende og sine ferdigheter med ballen. Han er sønn av den tidligere brasilianske fotballspilleren Gerardo, bedre kjent som «Zizinho», som spilte på de meksikanske fotballagene Club América og León seint på 1980-tallet.

## Klubbfotball
Høsten 2007 ble det kjent at flere storklubber, som Manchester United, Liverpool, Arsenal og Chelsea, var interessert i å kjøpe unggutten i januar 2008.

I juni 2008 ble han kjøpt av Tottenham.

Etter flere utlån ble han omsider solgt til RCD Mallorca, som solgte han til Villarreal CF etter en sesong. Etter to brukbare sesonger i Villarreal CF ble han solgt til Los Angeles Galaxy.

## Landslagsspill
Han var med på det meksikanske under 17-laget som vant FIFA U-17 World Championship 2005 som ble avholdt i Peru. Dos Santos, også kjent som «Gio» eller «Giova», var en nøkkelspiller under dette mesterskapet.

31. august 2007 annonserte landslagssjef Hugo Sánchez listen med spillere som skulle spille i en vennskapskamp mot Panama 9. september. På denne listen var dos Santos med, noe som ga ham hans første A-lagskamp for Mexico.

Han ble tatt ut i s tropp til FIFA Confederations Cup 2017 i Russland.

Han ble tatt ut i s tropp til VM i fotball 2018 i Russland.

## Meritter
** **
* FIFA U-17 World Championship: 2005
* FIFA U-17 Silver Ball: 2005
* FIFA U-20 Bronze Ball: 2007

## Navnet
Giovani dos Santos har valgt å ha «Giovani» bak på drakten istedenfor hans ekte navn som er «dos Santos» eller «Ramirez». Det er typisk søramerikansk å ta etternavn etter plasser eller andre ting som har betydd mye for dem igjennom årene.

## Referanser


## Eksterne lenker
* 
*  Profil på MyFootballFacts.com
Theodor August Dop

**Theodor August Dop** (født 1812, død 1894) var den første sogneprest i Gamle Aker menighet etter at den ble en selvstendig luthersk statskirkemenighet i 1861. Den korte gaten Dops gate i Oslo er oppkalt etter ham.

## Referanser
Allround-VM på skøyter 1929, menn

**Allround-VM på skøyter 1929, menn** ble arrangert på Frogner stadion i Oslo, Norge 9. og 10. februar 1929.

Clas Thunberg fra Finland ble verdensmester. 

## Sammenlagt

## Kilder
* 

## Eksterne lenker
*  Resultater på www.ISU.html.infostradasports.com sine sider
*  
*  Resultater på The-Sports.org
*
Allround-VM på skøyter 1930, menn

**Allround-VM på skøyter 1930, menn** ble arrangert på Frogner stadion i Oslo, Norge 8 og 9. februar 1930.  Michael Staksrud   fra Norge ble verdensmester. 

## Sammenlagt

## Referanser




## Kilder
*www.desg.de
Rudraprayag (distrikt)

**Rudraprayag** (hindi: रुद्र प्रयाग जिला) er et distrikt i den indiske delstaten Uttarakhand. Distriktets hovedstad er Rudraprayag. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 4,19 % av befolkningen.

Barn i alderen 0 til 6 år utgjorde 12,76 % i 2011 mot 15,77 % i 2001. Antallet jenter i den alderen per tusen gutter er 899 i 2011 mot 953 2001. 

## Referanser


## Eksterne lenker
*
Hugh McCulloch

**Hugh McCulloch** (1808–1895) var en amerikansk advokat og republikansk politiker.

## Biografi
Hugh McCulloch ble født i Kennebunk i delstaten Maine. han var sønn av Hugh McCulloch sr., en av de største skipsbyggerne i New England, og hans hustru Abial Perkins. Han ble født 7. desember 1808, og døde 24. mai 1895 i Prince George's County iMaryland.

McCulloch avla sin grunneksamen ved Bowdoin College og studerte deretter rettsvitenskap. I 1833 innledet han sin karriere som advokat i Fort Wayne i Indiana. 

Han var USAs 27. finansminister under presidentene Abraham Lincoln og Andrew Johnson i perioden mellom 9. mars 1865 og 3. mars 1869 og landets 36. finansminister under president Chester A. Arthur i perioden mellom 31. oktober 1884 og 7. mars 1885.

Hans første periode varte strengt tatt en måned til presidenten ble myrdet, men den påfølgende president beholdt ham i samme embede. Han fikk en utfordrende tid på grunn av høy inflasjon etter den amerikanske borgerkrigen. Som et verktøy for å bedre på dette foreslo han en tilbakevending til gullstandarden. Hans kamp mot sedler i rekonstruksjonsperioden etter borgerkrigen var for øvrig upopulær.

McCulloch førte en politikk som siktet på å minske krigsgjelden og forstiktig gjeninnføre de føderale skattene i Sørstatene. På 1880-tallet handlet debatten om hvilken valutastandard man skulle følge i USA, og valget mellom sølvstandard og gullstandard. På dette spørsmålet var McCulloch klar på å satse på gullstandarden, samtidig som han ville bli kvitt sølvstandarden som valutastandard for godt. McCulloch døde i sitt hjem i Prince George's County i Maryland, og ble siden gravlagt på Rock Creek Cemetery i Washington, D.C.

## Referanser


## Eksterne lenker
* 
* Treas.gov – Hugh McCulloch (1865–1869) & (1884–1885) – Biografien til McCulloch hos U.S. Department of the Treasury.
Hamar og Lillehammer julebrus

**Hamar og Lillehammer julebrus** er en norsk julebrus som produseres av Ringnes. Den ble introdusert i 1960-årene og ble opprinnelig produsert av Hamar bryggeri under navnet Hamar julebrus. Julebrusen skiftet i 1988 til dagens navn, da Nora Industrier kjøpte opp bryggeriet.

Brusen var først en julebrus for mjøsområdet, men distribueres nå over store deler av landet.

Brusen har en gyllen brunfarge og mindre søt lukt enn mange andre julebruser. Den har blitt en stor favoritt blant nordmenn og man finner brusen som regel høyt oppe på testlistene. Populariteten har ført til et stort produksjonsvolum, og i 2008 ble det produsert 1,8 millioner liter julebrus. Dette har ført til at brusen også har fått sin egen fanklubb på Facebook.  I desember 2009 sto brusen for 22,4&nbsp;% av det totale brusmarkedet. I 2010 ble det produsert 3 millioner liter,  mens det for 2017 ble produsert 5,4 millioner liter. Av 21 millioner liter julebrus solgt i 2021, utgjorde Hamar og Lillehammer julebrus rundt en tredjedel.

Etiketten ble utarbeidet av Myres|Lintas reklamebyrå og illustrert av Per Solheim tidlig i 1980-årene.

## Referanser




## Eksterne lenker
*